Pellegrini, Peter, predseda NR SR (2024-02-15):
(Zaznievanie gongu.) Vážené panie poslankyne, vážení páni poslanci, budeme pokračovať hlasovaním. Poprosím vás o pozornosť, budem dávať nejaké návrhy k postupu rokovania. Chcem vás informovať, že minister vnútra požiadal o prerokovanie svojho vládneho návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 136, dnes po skončení, dnes po skončení tohto bloku hlasovania. To je bod, ktorý sme už úvodným slovom začali, ale chýbal spravodajca, preto sme prerušili diskusiu, je to posledný vládny návrh zákona, ktorý zostal. Je všeobecný súhlas? (Reakcie z pléna.) Nie je. Prezentujme sa, prosím, a hlasujme o tom, aby sme po skončení tohto hlasovania dokončili bod vládny návrh zákona, ktorým sa mení a dopĺňa zákon č. 180 o podmienkach výkonu volebného práva, tlač 136. To by nemalo byť veľmi dlhé rokovanie, ide o technickú normu. (Hlasovanie.) 110 prítomných, za 76, proti 4, zdržalo sa 25, nehlasovali 5. Tento návrh sme schválili. Zároveň v mene troch poslaneckých klubov, za SMER – SD, HLAS a SNS, podávam procedurálny návrh, aby sme návrh na odvolanie a voľbu členov rady Slovenského pozemkového fondu, to sú tlače 87, 88, 104 a 116, nemám tu body, mám tu len tlače, tak skúste pozrieť. (Reakcia z pléna. Telefonovanie predsedajúceho internou linkou.) Bod 93. Ďalej návrh na vymenovanie stálych delegácií Národnej rady Slovenskej republiky, bod 124, pardon, tlač 124, návrh na voľbu člena rady Rozhlasu a televízie Slovenska, tlač 117, to je bod 95, a návrh na voľbu poslancov za členov výboru, tlač 181, a dávam návrh, aby sme prerokovali tieto body dnes po interpeláciách s tým, že hlasovanie by sme vykonali, aj to štandardné, aj tajné, dnes o sedemnástej hodine. Sú to body 93 až 96 schváleného programu. Je všeobecný súhlas? (Súhlasná reakcia pléna.) Ďakujem veľmi pekne. A keďže máme tu ešte jedného ďalšieho pána poslanca a kolegovia zo SMER-u – SD navrhli jeho zaradenie do výboru ako samostatný materiál, takže sa to nebude riešiť pozmeňovákom k tomu jednému, ktorý sme už teraz dohodli, že budeme prerokovať, preto dávam v mene troch poslaneckých klubov, SMER – SD, HLAS a SNS, návrh na zaradenie nového bodu do 9. schôdze, do programu 9. schôdze, ktorým je návrh na zmeny v zložení výborov, tlač 195, a navrhujem takisto, aby sme ho prerokovali po týchto bodoch, ktoré sme teraz pred chvíľkou termínovali. Zároveň podľa mňa navrhnem potom, aby sme aj zlúčili diskusiu o obidvoch bodoch – aj návrh na voľbu poslancov za členov výborov, aj návrh na zmeny v zložení výborov – do jedného, do jednej debaty, ak je teda všeobecný súhlas. Je všeobecný súhlas? Ďakujem vám veľmi pekne. Pristúpime teraz k hlasovaniu o bode 28 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 284/2014 o Fonde na podporu umenia, tlač 151. Dávam slovo spoločnému spravodajcovi, ktorého určil gestorský výbor pre kultúru a médiá, pánovi poslancovi Jánovi Mažgútovi, aby hlasovanie uviedol. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov , tlač 151.)